ProLingua ye una plataforma  creyata por presonas d'ideyolochías e profesions muito diferens que tien como ochetibos esclusibos a promozión d'o gallego como luenga propia de Galizia (e d'as comarcas buegans) e a consecuzión d'a suya ofizialidá reyal, que pasa por una presenzia normal en ambitos d'os que se mantién prauticamén escluyita, como a interpresa, a chustizia e atros serbizios publicos e pribatos, espezialmén os meyos de comunicazión.  En funzión d'isto, declaramos como ochetibos irrenunciables de ProLingua a totalidá d'os  contenitos de l'autual Lei de Normalizazión Lingüística de 1983 e o Plan Cheneral de Normalizazión d'a Luenga Gallega de 2004, que contoron, en os dos casos, con l'aprebazión por unanimidá d'o Parlamento de Galizia.  Somos en un Estato de dreito e como ziudadanas e ziudadanos desichimos que se cumpla de tot a lechislazión que bi ha en matiera lingüistica. Igualmén, desichimos que no se desembolique denguna mida lechislatiba que supose una perda de dreitos por parti d'as gallegas e d'os gallegos á usar e  conoxer a luenga gallega e á fer-ne d'ella o suyo siñal d'identidá gallega.